આ મંડળની મુખ્ય પ્રવૃત્તિમાં શ્રી જલારામબાપાના નામનો પ્રચાર ભજનો દ્વારા કરવાનો હતો. શ્રી જલારામ જયંતિના અવસર દરમ્યાન ખાસ જાણીતા ભજનીકો શ્રી નારાયણ સ્વામી, શ્રી કાનદાસ બાપુ, શ્રી કનુભાઈ બારોટ, શ્રી લખાભાઈ ગઢવી, શ્રી ઈસ્માઈલ વાલેરા, શ્રી નિરંજન પંડયા, શ્રી કરસન હમીર બારોટ તથા મંડળના અન્ય ભજનીકોના સ્વર આજે પણ કાનમાં ગુંજે છે. અગ્રણી સમાજ સેવક સ્વ. શ્રી ગોપાલજી (બાબુભાઈ) દામજી ભગદેના અથાગ પ્રયત્નો દ્વારા હાલની જગ્યા સી-4, નવીન મંજુ, ઝવેર રોડ પર મુલુંડ (વેસ્ટ) લેવામાં આવી તે કેમ ભુલી શકાય. અહીં દર રવિવારે સેવાભાવી ડૉક્ટરોએ પોતાની સેવાઓ આપી છે. ડૉ. શ્રી ધીરેન કોઠારી ઘણા વર્ષોથી નિસ્વાર્થભાવે સેવા આપી રહ્યા છે.